open-index/open-wikipedia-markdown huggingface dataset:
Νίκανδρος ο Θυατειρηνός

Ο **Νίκανδρος ο Θυατειρηνός** (από τα Θυάτειρα της Λυδίας) ήταν γραμματικός και ιστορικός του 3ου π.Χ. αιώνα.

Έγραψε ένα λεξικογραφικό έργο για τους ιδιωματισμούς της αττικής διαλέκτου (**') και μια ιστορία των δήμων της Αττικής (**'). Τα έργα του, από τα οποία διασώθηκαν λίγα αποσπάσματα, χρησιμοποιήθηκαν από τον Αρποκρατίωνα.

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες λεξικογράφοι
Κατηγορία:Αρχαίοι Έλληνες ιστορικοί
Ρισάρ ντε Μπυρ

μικρογραφία|δεξιά|150px|Το οικόσημο του Ρισάρ ντε Μπυρ
Ο **Ρισάρ ντε Μπυρ** (Διεθνώς *Richard de Bures*, πέθανε στις 16 Μαΐου 1247 στην Τιβεριάδα) θεωρείται ο 17ος Μεγάλος Μάγιστρος των Ιπποτών του Ναού.

## Βιογραφικά στοιχεία
Ο ιππότης Ρισάρ ντε Μπυρ έγινε Μεγάλος Μάγιστρος του Τάγματος των Ναϊτών όταν αιχμαλωτίστηκε ο Αρμάν ντε Περιγκόρ το 1244, ή κατά το επόμενο έτος. Έμεινε στη θέση αυτή μέχρι τον θάνατό του το 1247, όπου τον διαδέχτηκε ο ιππότης Γκιγιόμ ντε Σοννάκ. Η κατάταξή του στους Μεγάλους Μαγίστρους αμφισβητείται, καθώς πολλές πηγές δεν κάνουν καμία αναφορά για αυτόν. Είναι πολύ πιθανό, κατά τη διάρκεια της αιχμαλωσίας του Περιγκόρ, να κάλυψε το αξίωμα ως υπηρεσιακός Μεγάλος Μάγιστρος.

## Παραπομπές


Κατηγορία:Ναΐτες Ιππότες
Ταφικός ναός του Σέτι Α'

Ο **Ταφικός Ναός του Σέτι Α΄** είναι Ναός του Φαραώ του Νέου Βασιλείου Σέτι Α΄. Βρίσκεται στην Νεκρόπολη των Θηβών στην Άνω Αίγυπτο στο Νείλο απέναντι από το Λούξορ, και κοντά στην σύγχρονη πόλη Κούρνα.    

## Κατασκευή

Ο Ναός φαίνεται ότι κατασκευάστηκε προς το τέλος της βασιλείας του Σέτι, και ίσως να ολοκληρώθηκε από το γιο του, Ραμσή Β΄ μετά το θάνατό του. Μια αίθουσα περιέχει ένα ιερό αφιερωμένο στον πατέρα του Σέτι, Ραμσή Α΄. Ο τελευταίος αυτός ηγεμόνας βασίλεψε για δύο μόνο χρόνια και δεν κατασκεύασε ταφικό ναό για τον εαυτό του.

## Παρούσα κατάσταση
Όλη η αυλή και η πυλώνες που σχετίζονται με το μέρος είναι σήμερα ερείπια, και μεγάλο μέρος του ανατολικού μέρους του συγκροτήματος είναι θαμμένο κάτω από την σύγχρονη πόλη της Κούρνα.

## Παραπομπές


Κατηγορία:Αρχαιολογικοί τόποι στην Αίγυπτο
Επαρχία Καστελόρουμ

μικρογραφία|Οι βυζαντινές επαρχίες και το Λομβαρδικό βασίλειο στην μεσαιωνική Ιταλία
Η **Επαρχία Καστελόρουμ**, αργότερα ονομαζόταν **Βυζαντινός Διάδρομος** ήταν το όνομα που υιοθετήθηκε για μια στενή λωρίδα γης στην Εξαρχία της Ραβένα κατά τη διοικητική διαίρεση της Βυζαντινής Αυτοκρατορίας στην Ιταλική χερσόνησο. Καταλάμβανε εδάφη των σημερινών περιφερειών Λάτιο, Ούμπρια και Μάρκε και συνέδεε τη Ραβένα με τη Ρώμη. 

Η Βυζαντινή επαρχία-Διάδρομος είχε διαμορφωθεί κατά το έτος 570, όταν από τις λομβαρδικές κατακτήσεις είχε απομείνει στους Βυζαντινούς μια λωρίδα γης σε ορεινό έδαφος, που φυλασσόταν από κάστρα, δύσκολο να την διασχίσουν ενώ ο δρόμος επικοινωνίας μεταξύ Ραβένα και Ρώμης, η Βία Φλαμίνια, ελεγχόταν ποια από τους Λομβαρδούς. Ο σχηματισμός του βυζαντινού διαδρόμου ήταν το αποτέλεσμα της προσεκτικής πολιτικής και στρατιωτικής στρατηγικής που είχε τεθεί σε εφαρμογή από τους Βυζαντινούς με σκοπό την επικοινωνία των περιοχών της εξαρχίας ώστε να μην είναι αποκομμένες. Η περιοχή αυτή χώριζε επίσης το Λομβαρδικό Δουκάτο του Σπολέτου με το Λομβαρδικό βασίλειο.

## Πηγές
* Gabriele Presciutti, Maurizio Presciutti, Dromedari Giuseppe: *Il corridoio bizantino al confine tra Marche e Umbria*, Pesaro 2014, ISBN 9788891141491
* Giorgio Ravegnani: *I Bizantini in Italia*, Il Mulino, Bologna, 2004, ISBN 88-15-09690-6

Κατηγορία:Επαρχίες της Βυζαντινής Αυτοκρατορίας
Κατηγορία:Βυζαντινή Ιταλία
Φατμά Σουλτάνα (κόρη του Αμπντούλ Μετζίτ Α΄)

Η **Φατμά Σουλτάν** (Οθ. Τούρκικα:فاطمہ سلطان‎) (Τούρκικα: *Fatma Sultan*, 1 Νοεμβρίου 1840 - 29 Αυγούστου 1884) ήταν η κόρη του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

## Βιογραφία
Η Φατμά γεννήθηκε την 1η Νοεμβρίου 1840 και ήταν το δεύτερο παιδί και η μεγαλύτερη κόρη που γεννήθηκε από τον πατέρα της, και η μεγαλύτερη κόρη που γεννήθηκε από τη μητέρα της. Από την πλευρά της μητέρας της ήταν αδελφή του σουλτάνου  Μωάμεθ Ε΄, της Ρεφιά Σουλτάν, της Χατιτζέ Σουλτάν και της Ρουκιγιέ Σουλτάν.

Όταν η Φατμά ήρθε σε ηλικία για γάμο, οι γιοι μερικών των πιο σημαντικών προσωπικοτήτων ζήτησαν το χέρι της νεαρής πριγκίπισσας. Ο Μουσταφά Ρεσίτ Πασά και ειδικότερα η σύζυγός του Αντιλέ Χανίμ, η οποία ήταν εξαιρετικά υπερήφανη, ήταν ιδιαίτερα ανήσυχοι διότι ο γιος τους, ο Αλί Γκαλίμπ Πασάς, πρέπει να γίνει γαμπρός του σουλτάνου. Οι άλλοι υπουργοί ήθελαν να ευχαριστήσουν τον Μεγάλο Βεζύρη, και προσπάθησαν να πείσουν τον Σουλτάνο να δώσει το χέρι της πριγκίπισσας στον γιο του Μεγάλου Βεζίρη. Μετά από πολλή πίεση, ο Σουλτάνος συναίνεσε στην προτεινόμενη ένωση. Ωστόσο, ο Ρεσίτ Πασάς φοβήθηκε ότι αν αυτός ο γάμος λάμβανε χώρα ενώ ο ίδιος ήταν μεγάλος βεζίρης, οι άνθρωποι θα κουτσομπόλευαν.

Στην ηλικία των δεκατριών, στις 2 Αυγούστου 1854 παντρεύτηκε τον Αλί Γκαλίμπ Πασάς. Την επόμενη χρονιά γέννησε μια κόρη, την Τζεμιλέ Χανίμσουλταν, η οποία πέθανε σε βρεφική ηλικία. Μετά το θάνατο του Αλί Γκαλίμπ Πασά από πνιγμό στον Βόσπορο το 1858 παντρεύτηκε έξι μήνες αργότερα τον Νουρί Πασά στις 17 Μαρτίου 1859. Απέκτησαν δύο παιδιά, τον Σουλτανζάντε Μεχμέτ Φουάντ και την Εμινέ Λουτφιγιέ Χανίμσουλταν. Και τα δύο παιδιά της πέθαναν νέα.

Μετά την αμφιλεγόμενη καταδίκη και την εξορία στην Αραβία του δεύτερου συζύγου της για συνενοχή στο θάνατο του θείου της, σουλτάνου Αμπντούλ Αζίζ, η Φατμά αποσύρθηκε στην έπαυλη της μέχρι το θάνατό της λίγο αργότερα στις 29 Αυγούστου 1884 σε ηλικία 44 ετών. Είναι θαμμένη στο μαυσωλείο του ετεροθαλούς αδελφού της, σουλτάνου Μουράτ Ε΄, στο Γενί Τζαμί, στην Κωνσταντινούπολη.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* "Turkey: The Imperial House of Osman". web.archive.org. Retrieved 6 February 2014.
* *The Concubine, the Princess, and the Teacher: Voices from the Ottoman Harem*. University of Texas Press. 2010. ISBN 978-0-292-78335-5.
* Fanny Davis (1986). *The Ottoman Lady: A Social History from 1718 to 1918*. Greenwood Publishing Group. ISBN 978-0-313-24811-5.

Κατηγορία:Πριγκίπισσες της Οθωμανικής Αυτοκρατορίας
Φεχιμέ Σουλτάνα

Η **Φεχιμέ Σουλτάν** (Οθ. Τούρκικα:نشط السلطان مرحبا الشخصي) (Τούρκικα: *Fehime Sultan*, 2 Αυγούστου 1875 - 15 Σεπτεμβρίου 1929) ήταν κόρη του σουλτάνου Μουράτ Ε΄ της Οθωμανικής Αυτοκρατορίας.

## Βιογραφία

Η Φεχιμέ γεννήθηκε στις 2 Αυγούστου 1875 στο παλάτι Ντολμαμπαχτσέ στην Κωνσταντινούπολη και ήταν κόρη του Μουράτ Ε΄ και της τέταρτης συζύγου του Μεϊλισερβέτ Καντινεφέντι. Λαμβάνοντας τις σπουδές της στο παλάτι, όπως και ο πατέρας της, η Φεχιμέ ενδιαφέρονταν για τις τέχνες. Μεταξύ των κύκλων το παρατσούκλι της ήταν Κελεμπέκ Σουλτάν (πεταλούδα πριγκίπισσα), λόγω της αλλόκοτης τέχνης της και του ακριβού στυλ ένδυσης.

Η Φεχιμέ παντρεύτηκε τον Νταμάτ Αλί Γκαλίμπ Πασά, στο Παλάτι Γιλντίζ, στην Κωνσταντινούπολη, στις 12 Σεπτεμβρίου 1901, αλλά πήραν διαζύγιο 7 χρόνια αργότερα στις 4 Νοεμβρίου 1908 στο Ορτάκιοϊ. Αργότερα παντρεύτηκε τον πρίγκιπα Μοχάμεντ Αλί Πασά Τιούφικ στο Ορτάκιοϊ στις 5 Ιουνίου 1910, αλλά χώρισαν 17 χρόνια αργότερα, το 1927. Αυτός ο γάμος δεν αναγνωρίστηκε από το θείο της σουλτάνο Μωάμεθ Ε΄.

### Εξορία
Μετά την κατάργηση του οθωμανικού χαλιφάτου από το Κοινοβούλιο της Δημοκρατίας της Τουρκίας το 1924 (η μοναρχία είχε ήδη καταργηθεί δύο έτη νωρίτερα), η Φεχιμέ εξορίστηκε στη Νίκαια της Γαλλίας. Χωρισμένη από τον σύζυγο και τα παιδιά της, η Φεχιμέ πέθανε στις 15 Σεπτεμβρίου 1929 σε ηλικία 54 ετών από φυματίωση και θάφτηκε στη Νίκαια.

Ένα φόρεμα που θεωρείται ότι ανήκε σε αυτήν διατηρείται στο παλάτι Τοπ Καπί.

## Παραπομπές

* 

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Ναϊλέ Σουλτάνα

Η **Ναϊλέ Σουλτάν** (Οθ. Τούρκικα:سلطان الثمين) (Τούρκικα: *Naile Sultan*, 30 Σεπτεμβρίου 1856 - 18 Ιανουαρίου 1882) ήταν κόρη του σουλτάνου Αμπντούλ Μετζίτ Α΄ της Οθωμανικής Αυτοκρατορίας.

## Βιογραφία
Η Ναϊλέ γεννήθηκε 30 Σεπτεμβρίου 1856, την ίδια χρονιά που γεννήθηκε η αδελφή της, Μεντιχά Σουλτάν, κόρη του Αμπντούλ Μετζίτ Α΄ και της Σαγιεστέ Χανιμεφέντι. Στη ληξιαρχική πράξη γεννήσεώς της είναι δηλωμένο ότι γεννήθηκε την Τρίτη. Ήταν πέντε χρονών όταν πέθανε ο πατέρας της, σουλτάνος Αμπντούλ Μετζίτ Α΄. Δεν υπάρχει καμία πληροφορία σχετικά με την παιδική και εφηβική της ηλικία, που συνέπεσαν με τη βασιλεία του θείου της, σουλτάνου Αμπντούλ Αζίζ.

Πέθανε από φυματίωση σε ηλικία 26 ετών, και φαίνεται ότι είχε πολεμήσει εναντίον αυτής της ασθένειας, όπως η μεγαλύτερη αδελφή της, Μπεχιτζέ Σουλτάν.

Όταν ο αδελφός της σουλτάνος Αμπντούλ Χαμίτ Β΄, ανέβηκε στο θρόνο, έδωσε άδεια στον γάμο της Μπεχιτζέ Σουλτάν με τον Χαμίντ Μπέη και στον γάμο της Ναϊλέ Σουλτάν με τον Μεχμέτ Πασά, ο οποίος ήταν συγγενής της μητέρας της. Οι γάμοι τους πραγματοποιήθηκαν στις 6 Οκτωβρίου 1876 στο παλάτι Ντολμάμπαχτσε.

Η Ναϊλέ Σουλτάν πέθανε άτεκνη μετά από έξι χρόνια γάμου στις 18 Ιανουαρίου 1882 και θάφτηκε στο Μαυσωλείο των αυτοκρατορικών κυριών στο Γενί Τζαμί, στην Κωνσταντινούπολη. Μετά το θάνατό της ο Μεχμέτ Πασά παντρεύτηκε την Εσμά Σουλτάνα, την κόρη του Σουλτάνου Αμπντούλ Αζίζ από την Νεσερέκ Καντινεφέντι.

## Παραπομπές

* "Sultan Abdülmecid" . Retrieved 2013-09-04.

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Άστρον (διαστημικό τηλεσκόπιο)

Το **Άστρον** ήταν σοβιετικό διαστημικό τηλεσκόπιο το οποίο στάλθηκε στο διάστημα με πύραυλο Πρότον το 1983. Διέθετε όργανα για παρατηρήσεις στον χώρο της αστροφυσικής. Παρέμεινε λειτουργικό για έξι χρόνια όντας εκείνη την περίοδο το μεγαλύτερο διαστημικό τηλεσκόπιο υπεριώδους ακτινοβολίας. Επικεφαλής του προγράμματος ήταν ο Alexander Boyarchuk.

## Περιγραφή
Το Άστρον ήταν δημιούργημα του Παρατηρητηρίου Αστροφυσικής της Κριμαίας και του Σχεδιαστικού Γραφείου Λαβότσκιν. Επιστήμονες των δύο ιδρυμάτων τιμήθηκαν με το Κρατικό Βραβείο της ΕΣΣΔ για την εργασία τους πάνω στο διαστημικό τηλεσκόπιο.

Τα κυριότερα όργανα παρατήρησης της διαστημοσυσκευής ήταν ένα τηλεσκόπιο υπεριώδους ακτινοβολίας των 80&nbsp;cm, το οποίο ανέπτυξαν από κοινού η ΕΣΣΔ και η Γαλλία, καθώς και ένα φασματοσκόπιο ακτίνων Χ. Μπορούσε να κάνει παρατηρήσεις στο φάσμα των 150-350&nbsp;nm.

## Αποστολή
Εκτοξεύτηκε στις 23 Μαρτίου 1983 (12:45:06 UTC) και τέθηκε σε περιγήινη τροχιά με απόγειο 185.000&nbsp;km ώστε να είναι δυνατές οι παρατηρήσεις έξω από την σκιά της Γης καθώς και τις Ζώνες Βαν Άλεν. Από τις σημαντικότερες παρατηρήσεις του Άστρον ήταν αυτή του σουπερνόβα SN 1987A στο διάστημα 4-12 Μαρτίου 1987, καθώς και του Κομήτη του Χάλεϋτον Δεκέμβριο του επόμενου έτους. Χάρη στα δεδομένα που συλλέχθηκαν, Σοβιετικοί επιστήμονες κατάφεραν να αναπτύξουν μοντέλο για την κόμη που περιβάλει τον κομήτη αυτό. 

## Δείτε επίσης
* Διαστημικό τηλεσκόπιο Γκρανάτ

## Παραπομπές


## Βιβλιογραφία
* 

Κατηγορία:Διαστημικά τηλεσκόπια
Κατηγορία:Διαστημικές αποστολές το 1983
Πλάτων (έξαρχος)

Ο **Πλάτων** ήταν Βυζαντινός αξιωματούχος, πατρίκιος και έξαρχος Ραβένας περίπου την περίοδο 646-648.

Διορίσθηκε έξαρχος περίπου το 646, συνέβαλε στην συγγνώμη προς τον πάπα Μαρτίνο του πρώην Πατριάρχη Κωνσταντινουπόλεως, Πύρρου που  ήταν μονοθελητιστής, στη Ρώμη, μπροστά από τον Πάπα Θεόδωρο. Επέστρεψε στην Κωνσταντινούπολη πριν από το τέλος του 649, έγινε σύμβουλος του αυτοκράτορα Κώνστα Β΄ σε θέματα που σχετίζονται με τη Ρωμαϊκή εκκλησία. Το 653, κατά τη διάρκεια της δίκης του Πάπα Μαρτίνου Α΄, ήταν ακόμα στην αυτοκρατορική πρωτεύουσα. Τίποτα δεν είναι γνωστό για το θάνατό του.

## Πηγές
* Giorgio Ravegnani, *Gli esarchi d'Italia, Aracne*, Roma 2011 ISBN 978-88-548-4005-8

Κατηγορία:Βυζαντινοί Πατρίκιοι
Κατηγορία:Έξαρχοι Ραβένας
Κατηγορία:Βυζαντινοί του 7ου αιώνα
Φατμά Σουλτάνα (κόρη του Αχμέτ Γ΄)

Η **Φατμά Σουλτάν** (Οθ. Τούρκικα:فاطمہ سلطان‎) (Τούρκικα: *Fatma Sultan*, 22 Σεπτεμβρίου 1704 - 3 Ιανουαρίου 1733) ήταν κόρη του σουλτάνου Αχμέτ Γ΄ της Οθωμανικής Αυτοκρατορίας, εγγονή του Μωάμεθ Δ΄ και της Εμετουλάχ Ραμπιά Γκιουλνούς Σουλτάν και αδελφή των σουλτάνων Μουσταφά Γ΄ και Αμπντούλ Χαμίτ Α΄.

## Βιογραφία
Γεννήθηκε στην Κωνσταντινούπολη στις 22 Σεπτεμβρίου 1704, κόρη του σουλτάνου Αχμέτ Γ΄ και της Εμετουλάχ Καντινεφέντι. Στην ηλικία των πέντε παντρεύτηκε με τον Σιλαχντάρ Νταμάτ Αλί Πασά. Ο Σιλαχντάρ εισήλθε συμβολικά στις αίθουσες της, επειδή η νύφη δεν είχε ακόμη φθάσει στην εφηβεία. Το 1713, ο Σιλαχντάρ έγινε Μεγάλος Βεζίρης, αλλά δεν άσκησε τα συζυγικά του δικαιώματα καθώς το 1716 έχασε τη ζωή του, στον πόλεμο με τους Αυστριακούς. 

Περιγράφεται ότι είχε μεγάλη πολιτική επιρροή τόσο στον πατέρα της, ο οποίος άφησε την κυβέρνηση στα χέρια της, και στον σύζυγο της, ο οποίος ήταν ο Μεγάλος Βεζίρης. Έχει αναφερθεί ως η τελευταία de-facto θηλυκή κυβερνήτης της Οθωμανικής Αυτοκρατορίας.

Το ζευγάρι πέρασε αρκετά χαρούμενα και εύπορα χρόνια κατά τη διάρκεια της διαβόητης για την μεγαλοπρέπεια και την πολυτέλεια της, την Εποχή της Τουλίπας (Lale Devri), η οποία έγινε το σύμβολο της βασιλείας του Αχμέτ Γ΄. Οι ανταρσία των Γενίτσαρων το 1730 έθεσε τέλος στη ζωή της οικογένειας της Φατμά. Οι Γενίτσαροι καθαίρεσαν τον πατέρα της, ο δεύτερος σύζυγος της, Νέβσεχιρλι Νταμάτ Ιμπραήμ Πασάς εκτελέστηκε και η οικογενειακή περιουσία κατασχέθηκε.

Η Φατμά Σουλτάνα πέθανε στην Κωνσταντινούπολη στις 3 Ιανουαρίου 1733

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Εμερί ντ' Αμπουάζ

Ο **Εμερί ντ' Αμπουάζ** (γαλλικά: *Émery d'Amboise,* 1434-1512) ήταν ο τεσσαρακοστός πρώτος Μέγας Μάγιστρος των Ιωαννιτών Ιπποτών. Διαδέχτηκε το 1503 τον Πιερ ντ' Ομπισόν και διατηρήθηκε στο αξίωμα μέχρι τον θάνατό του το 1512.

## Βιογραφία

Γεννήθηκε το 1434 στη Λουάρ-ε-Σερ της κεντρικής Γαλλίας και ήταν το τρίτο τέκνο του τοπικού άρχοντα και κρατικού αξιωματούχου Πιερ ντ' Αμπουάζ. Αδελφός του ήταν ο καρδινάλιος της Ρουέν, Ζορζ ντ' Αμπουάζ.

Κατετάγη στους Ιωαννίτες Ιππότες και αργότερα ανέλαβε τη θέση του ταμία του τάγματος, ενώ διορίστηκε από τον βασιλιά της Γαλλίας Λουδοβίκο ΙΒ΄ ως *πριόρης* της Γαλλίας. Παράλληλα ανέλαβε διάφορες διοικητικές θέσεις στα παραρτήματα του τάγματος εντός της Γαλλίας και προχώρησε στην κατασκευή του επιβλητικού μέγαρου του Πριόρη της Γαλλίας στη Ρόδο.

Τον Ιούλιο του 1503, μετά τον θάνατο του Πιερ ντ' Ομπισόν, εξελέγη νέος μάγιστρος του τάγματος και το 1504 εγκαταστάθηκε μόνιμα στη Ρόδο. Κατά τη διάρκεια της θητείας του αντιμετώπισε με επιτυχία τις πειρατικές επιδρομές και πραγματοποίησε επιτυχημένες θαλάσσιες επιθέσεις εναντίον της Οθωμανικής Αυτοκρατορίας και του σουλτανάτου της Αιγύπτου, ενώ μερίμνησε και για την ενίσχυση της άμυνας της Ρόδου (χαρακτηριστική είναι η πύλη στη βορειοδυτική πλευρά του μεσαιωνικού κάστρου της Ρόδου, η κατασκευή της οποίας ολοκληρώθηκε κατά τη διάρκεια της θητείας του και είναι σήμερα γνωστή ως Πύλη ντ' Αμπουάζ) και τη βελτίωση των οικονομικών του τάγματος. 

Απεβίωσε στις 13 Νοεμβρίου του 1512. Τον διαδέχτηκε ο συγγενής του Γκυ ντε Μπλανσεφόρ, ο οποίος όμως πέθανε κατά τη διάρκεια του ταξιδιού του προς τη Ρόδο.

## Παραπομπές


## Εξωτερικοί σύνδεσμοι
* Hospitaller Sources, Calendar for 1510, by Jürgen Sarnowsky, Hamburg (2000-2008).

Κατηγορία:Γάλλοι μοναχοί
Κατηγορία:Ηγούμενοι του Τάγματος του Αγίου Ιωάννη της Ιερουσαλήμ
Κατηγορία:Γάλλοι στρατιωτικοί
Σπύρος Παπαδόπουλος (πολιτικός)

:Για τον ηθοποιό, δείτε Σπύρος Παπαδόπουλος.

Ο **Σπύρος Παπαδόπουλος**  (7 Νοεμβρίου 1931 - 6 Μαρτίου 2023) του Κωνσταντίνου, ήταν Έλληνας ψυχίατρος και πολιτικός. Διετέλεσε βουλευτής Καβάλας με τη Νέα Δημοκρατία (ΝΔ) από το 1985 ως το 1993.
## Βιογραφικά στοιχεία
Γεννήθηκε το 1931 στη Δράμα και σπούδασε ιατρική στο Αριστοτέλειο Πανεπιστήμιο Θεσσαλονίκης. Έκανε μετεκπαίδευση στο Ηνωμένο Βασίλειο. 
Πολιτεύτηκε επιτυχώς με τη Νέα Δημοκρατία. 

Απεβίωσε στις 6 Μαρτίου 2023. 

### Βουλευτής
Εξελέγη βουλευτής Καβάλας με τη ΝΔ για πρώτη φορά το 1985 επανεξελέγη τον Ιούνιο του 1989, το Νοέμβριο του 1989 και τον Απρίλιο του 1990.

## Παραπομπές


Κατηγορία:Βουλευτές Καβάλας
Κατηγορία:Βουλευτές εκλεγμένοι με τη Νέα Δημοκρατία
Εστέμπαν Καμπιάσο

Ο **Εστέμπαν Ματίας Καμπιάσο Ντελέαου** (λατινικά: *Esteban Matías Cambiasso Deleau*, 18 Αυγούστου 1980), με το παρατσούκλι "Cuchu" (ισπανικά: Γέρος) είναι Αργεντινός πρώην ποδοσφαιριστής, που αγωνιζόταν στη μεσαία γραμμή. Υπήρξε βασικό στέλεχος της Εθνικής Αργεντινής, ενώ αγωνίστηκε, μεταξύ άλλων σε Ίντερ, Ρεάλ Μαδρίτης με τελευταίο του σταθμό τον Ολυμπιακό Πειραιώς. 

Κατά τη διάρκεια της επαγγελματικής του σταδιοδρομίας, ο Καμπιάσο έχει κερδίσει 23 επίσημους τίτλους (ως το τέλος του 2011)μόλις μία παραπάνω από τον Αλφρέδο Ντι Στέφανο. Η πλειοψηφία των τίτλων του κερδήθηκε κατά τη διάρκεια της παραμονής του στην Ίντερ, μεταξύ των οποίων πέντε πρωταθλήματα και το Τσάμπιονς Λιγκ του 2010.

Από το 2000, ο Καμπιάσο, είναι στέλεχος της Εθνικής Αργεντινής. Κλήθηκε 52 φορές και εκπροσώπησε τη χώρα του, στο Μουντιάλ του 2006 και στο Κόπα Αμέρικα του 2007 και του 2011.

## Παραπομπές


Κατηγορία:Ποδοσφαιριστές Κυπέλλου Συνομοσπονδιών FIFA 2005
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Κόπα Αμέρικα 2007
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Εθνικής Αργεντινής
Κατηγορία:Αργεντινοί ποδοσφαιριστές
Κατηγορία:Ποδοσφαιριστές Αρχεντίνος Τζούνιορς
Κατηγορία:Μέσοι ποδοσφαιριστές
Κατηγορία:Ποδοσφαιριστές Ιντεπεντιέντε
Κατηγορία:Ποδοσφαιριστές Ίντερ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ξένοι ποδοσφαιριστές στην Ιταλία
Κατηγορία:Αργεντινοί ιταλικής καταγωγής
Πατητήρι

μικρογραφία | Παραδοσιακό πατητήρι
Το **πατητήρι** είναι δεξαμενή στην οποία ρίχνονται τα σταφύλια μετά τον τρύγο. Εκεί πιέζονται από τους πατητές με γυμνά πόδια, λιώνουν και ο χυμός που παράγεται και συλλέγεται είναι ο μούστος.

## Κατασκευή

Συνήθως πρόκειται για μια δομική κατασκευή ορθογώνια ή τετράγωνη. 
Οι τοίχοι έχουν ύψος περίπου ένα μέτρο, ενώ το δάπεδο είναι επικλινές και έχει άνοιγμα ώστε να είναι εύκολη η ροή του παραγόμενου χυμού.
Πατητήρια θεωρούνται  ακόμη κατασκευασμένα μεγάλα ξύλινα κινητά κιβώτια για παρόμοια χρήση.

## Ιστορία και χρήση
μικρογραφία | Πατητήρι στην αρχαία εποχή-Ισραήλ
Πηγές αναφέρουν ότι από την 4η χιλιετία π.Χ στον ελληνικό χώρο ήταν γνωστή η καλλιέργεια της αμπέλου. Την καλλιεργούσαν για τροφή, παραγωγή κρασιού και αργότερα της σταφίδας.
Τα αρχαία πατητήρια (**ληνοί**) λειτουργούσαν παρόμοια με τα σημερινά. Ήταν πρότυπες κατασκευές σε επικλινές έδαφος ώστε ο χυμός να 
κυλά και να συλλέγεται στο χαμηλότερο κτίσμα (υπολήνιο). Κατά την πανηγυρική αυτή διαδικασία, οι πατητές κάνοντας
ρυθμικές κινήσεις τραγουδούσαν τους Επιλήνιους ύμνους. Κατόπιν συνέλεγαν τον χυμό σε μεγάλα πιθάρια τα οποία τα σφράγιζαν και τα έθαβαν για να επέλθει η ζύμωση.

## Παραπομπές


## Εξωτερικοί σύνδεσμοι
* 
* 

Κατηγορία:Οινολογία
Κατηγορία:Τεχνολογία τροφίμων
Their Satanic Majesties Request

"**Their Satanic Majesties Request**" είναι το έκτο βρετανικό και όγδοο αμερικανικό άλμπουμ των Rolling Stones. Κυκλοφόρησε στις 8 Δεκεμβρίου 1967 από την "Decca Records" στην Αγγλία και την επόμενη ημέρα από την  "London Records" στις Η.Π.Α.. Ο τίτλος του άλμπουμ είναι ένα λογοπαίγνιο του "*Her Britannic Majesty requests and requires ...*", κειμένου που αναγραφόταν στα βρετανικά διαβατήρια της εποχής. Επίσης ήταν το πρώτο άλμπουμ των Rolling Stones στο οποίο η λίστα των τραγουδιών ήταν ίδια στη βρετανική και αμερικανική έκδοση.

Το άλμπουμ έλαβε αντικρουόμενες κριτικές ενώ και τα μέλη του γκρουπ θεώρησαν ότι είχε τρωτά στοιχεία. Παραμένει όμως ένα μοναδικό άλμπουμ, όντας ο μοναδικός ψυχεδελικός τους δίσκος. Στον δίσκο αυτό, οι Stones πειραματίστηκαν με νέα όργανα, όπως το Mellotron και με μικρές ηχητικές παρεμβολές που επιμελήθηκαν ο Τζον Πωλ Τζόουνς και ο Πωλ ΜακΚάρτνεϋ.

Είναι το μοναδικό άλμπουμ στο οποίο την παραγωγή έχουν κάνει οι ίδιοι οι Rolling Stones.

Σύμφωνα με τους μουσικοκριτικούς, το εξώφυλλο του παραπέμπει στο "*[[Sgt. Pepper's Lonely Hearts Club Band]]*" των Beatles.

## Λίστα τραγουδιών
Όλα τα τραγούδια είναι των Μικ Τζάγκερ και Κιθ Ρίτσαρντς, εκτός από το "*In Another Land*" του Μπιλ Γουάιμαν. 		

## Θέσεις τσαρτ
;Άλμπουμ

;Σινγκλ

## Μέλη συγκροτήματος
Οι μουσικοί οι οποίοι ηχογράφησαν το άλμπουμ είναι οι εξής:

* Μικ Τζάγκερ – φωνητικά, κρουστά
* Κιθ Ρίτσαρντς – κιθάρα, μέλλοτρον, φωνητικά
* Μπράιαν Τζόουνς – μέλλοτρον, πλήκτρα, φλάουτο, σαξόφωνο, κρουστά
* Μπιλ Γουάιμαν – μπάσο, κρουστά, φωνητικά
* Τσάρλι Γουάτς – τύμπανα, κρουστά

;*Γκεστ συμμετοχές*
* Νίκι Χόπκινς – πιάνο, μέλλοτρον
* Ρόνι Λέιν – φωνητικά στο "In Another Land".
* Στιβ Μάριοτ – φωνητικά στο "In Another Land".
* Τζον Πωλ Τζόουνς – ενορχήστρωση στο "She's a Rainbow".
* Πωλ ΜακΚάρτνεϋ – κρουστά στο "She's A Rainbow"

## Παραπομπές


## Πηγές
# duBrowa, Corey. "SOUND CHECK: BEATLES VS. STONES". http://www.magnetmagazine.com/. Magnet Magazine. Retrieved 19 August 2014.
# "The Beatles Photos Hidden On The Rolling Stones "Their Satanic Majesties Request" Album Cover". Feel Numb. Feel Numb.
# Lester, Paul (10 July 2007). "These albums need to go to rehab". *guardian.co.uk* (London: Guardian News and Media Limited). Retrieved 21 July 2013.

Κατηγορία:Δισκογραφία των Rolling Stones
Κατηγορία:Άλμπουμ του 1967
Άλαν Πουλίδο

Ο **Άλαν Πουλίδο** (Alan Pulido, γεννημένος στις 8 Μαρτίου 1991) είναι Μεξικάνος επαγγελματίας ποδοσφαιριστής. Αγωνίζεται ως επιθετικός στον μεξικάνικο σύλλογο Τσίβας Γουαδαλαχάρα και στην εθνική ομάδα του Μεξικού. 

Στις 29 Μαΐου 2016 έπεσε θύμα απαγωγής στο Μεξικό.

## Παραπομπές


## Εξωτερικοί σύνδεσμοι
* Ο Πουλίδο στο stats.televisadeportes.com

Κατηγορία:Μεξικανοί ποδοσφαιριστές
Κατηγορία:Ποδοσφαιριστές Τίγρες ντε λα ΟΑΝΛ
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Ολυμπιακού Πειραιώς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Μεξικού Κ20
Κατηγορία:Ποδοσφαιριστές Εθνικής Μεξικού
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πριμέρα Ντιβισιόν Μεξικού
Εμμανουήλ Παπαδογιάννης

*Για τον νομάρχη με το ίδιο όνομα και επώνυμο, δείτε [[Εμμανουήλ Ι. Παπαδογιάννης]]*

Ο **Εμμανουήλ Μ. Παπαδογιάννης** (1889  - 30 Απριλίου 1971) ήταν Έλληνας πολιτικός. Διετέλεσε βουλευτής και υπουργός σε διάφορες κυβερνήσεις, όπως και Νομάρχης. Τιμήθηκε με πλήθος μεταλλίων και παράσημων.

## Βιογραφία
Ο "παππούς της Αντίστασης" γεννήθηκε στο χωριό Άγιος Ιωάννης στην επαρχία Αμαρίου του Ρεθύμνου, το 1889, γιος του Μιχαήλ Παπαδογιάννη. Σε νεαρή ηλικία έφυγε από τη γενέτειρά του και εγκαταστάθηκε στην Αθήνα, όπου σπούδασε Νομικά και Πολιτικές Επιστήμες.  
### Βουλευτής
Από νεαρή ηλικία εκλεγόταν βουλευτής, πρώτη φορά ως πληρεξούσιος στην Κρητική Βουλή σε ηλικία 22 ετών, το 1911. Μετά την ένωση της Κρήτης εξελέγη βουλευτής στην εκλογική περιφέρεια Ρεθύμνου για πρώτη φορά με το Λαϊκό Κόμμα το 1935 και επανεξελέγη με το ίδιο κόμμα το 1946 και το 1950 και μετά με την ΕΡΕ το 1958.
### Νομάρχης
Ο Εμμανουήλ Παπαδογιάννης υπηρέτησε για αρκετά χρόνια και ως νομάρχης. Ήταν Νομάρχης Πρέβεζας από τις 16 Μαρτίου 1920 ως τις 30 Νοεμβρίου 1921. Στη συνέχεια Νομάρχης Αιτωλοακαρνανίας, Νομάρχης Ευβοίας, Νομάρχης Αρκαδίας, Νομάρχης Λακωνίας, Νομάρχης Καβάλας από 6.3.1945-27.7.1945, και Νομάρχης Χανίων από το 1946 ως το 1947.

### Υπουργός
Το 1916 ήταν ακόλουθος στο Υπουργείο Εσωτερικών. Έγινε υφυπουργός Γενικός Διοικητής Ηπείρου στην κυβέρνηση Τσαλδάρη στις 18 Μαΐου 1946 και παραιτήθηκε στις 4 Νοεμβρίου της ίδιας χρονιάς, οπότε ανέλαβε υφυπουργός Γενικός Διοικητής Κρήτης, ως τις 24 Ιανουαρίου 1947.. Λίγο αργότερα, στην κυβέρνηση Σοφούλη υπηρέτησε ως υπουργός Ανοικοδομήσεως από τις 18 Νοεμβρίου 1948 ως τις 6 Ιανουαρίου 1950.. 
Συνέχισε στο Υπουργείο Ανοικοδομήσεως ως υπουργός Οικισμού και Ανοικοδομήσεως, από το 1949 το 1950. Εσφαλμένα, στην ιστοσελίδα της Γενικής Γραμματείας Κυβερνήσεως αναφέρεται ως "Ευάγγελος Παπαδογιάννης" ο υπουργός Ανοικοδομήσεως στην κυβέρνηση Διομήδη.
### Θάνατος
Απεβίωσε στην Αθήνα και κηδεύτηκε ανήμερα την Πρωτομαγιά του 1971, σε ηλικία 82 ετών.

## Παραπομπές


Κατηγορία:Έλληνες υφυπουργοί Γενικοί Διοικητές Ηπείρου
Κατηγορία:Έλληνες υφυπουργοί Γενικοί Διοικητές Κρήτης
Κατηγορία:Έλληνες υπουργοί Ανοικοδομήσεως
Κατηγορία:Έλληνες υπουργοί Οικισμού και Ανοικοδομήσεως
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Ρεθύμνου
Κατηγορία:Νομάρχες Πρέβεζας
Κατηγορία:Νομάρχες Αιτωλοακαρνανίας
Κατηγορία:Νομάρχες Ευβοίας
Κατηγορία:Νομάρχες Αρκαδίας
Κατηγορία:Νομάρχες Λακωνίας
Κατηγορία:Νομάρχες Χανίων
Κατηγορία:Έλληνες Νομάρχες
Θεόδωρος Β΄ (έξαρχος)

Ο **Θεόδωρος Β΄** ήταν Βυζαντινός αξιωματούχος, Έξαρχος Ραβένας από το 677 έως το 687. Πιθανότατα κατείχε και τον τίτλο του πατρίκιου, όπως σχεδόν όλοι οι Έξαρχοι.

Είχε επικυρώσει την εκλογή του Κόνωνα ως Πάπα στις 21 Οκτωβρίου 686. Ήταν ευσεβής άνθρωπος και θαμώνας του Αρχιεπισκόπου της Ραβένας κατά τη διάρκεια της θητείας του. Ο ιστορικός *Ανδρέας Αντζέλους* περιγράφει τα δώρα του προς τις εκκλησίες του *Αγίου Θεοδώρου του Διακόνου* και της Παναγίας των Βλαχερνών και καταγράφει ότι ο Έξαρχος θάφτηκε μαζί με τη σύζυγό του στο δεύτερο μοναστήρι.

## Παραπομπές


Κατηγορία:Βυζαντινοί Πατρίκιοι
Κατηγορία:Έξαρχοι Ραβένας
Κατηγορία:Βυζαντινοί του 7ου αιώνα
Θεόδωρος Α΄ Καλιόπας

Ο **Θεόδωρος Α΄ Καλιόπας** ήταν βυζαντινός αξιωματούχος, πατρίκιος και δύο φορές Έξαρχος της Ραβέννας περίπου από το 643 ως το 645, και από το 653 ως περίπου το 666.

Τίποτα δεν είναι γνωστό από την πρώτη θητεία του Θεόδωρου, εκτός από το ότι αντικατέστησε τον Ισαάκ το 643 και αντικαταστάθηκε από τον Πλάτωνα το 645.

Μετά το θάνατο του Έξαρχου Ολυμπίου το 652, επέστρεψε στην προηγούμενη θέση του. Στη συνέχεια ο Θεόδωρος πραγματοποίησε τις εντολές που είχαν δοθεί στον προκάτοχό του, να συλλάβει τον Πάπα Μαρτίνο Α΄. Ο Έξαρχος πήγε στη Ρώμη το 653 με ένα απόσπασμα από στρατιώτες όπου συνέλαβαν τον πάπα στο Λατερανό, και στη συνέχεια τον έστειλε με ένα πλοίο για τη Νάξο. Ο  Θεόδωρος έπειτα προσπάθησε χωρίς επιτυχία, να πείσει τους Ρωμαίους να εκλέξουν νέο Πάπα. Μόνο κατά το επόμενο έτος εκλέχτηκε Πάπας ο Ευγένιος. Πριν από 666 τον διαδέχθηκε ως έξαρχο ο Γρηγόριος.

## Παραπομπές


Κατηγορία:Βυζαντινοί Πατρίκιοι
Κατηγορία:Έξαρχοι Ραβένας
Κατηγορία:Βυζαντινοί του 7ου αιώνα
Ιωάννης Α΄ (έξαρχος)

Ο **Ιωάννης** ήταν βυζαντινός αξιωματούχος, πατρίκιος και Έξαρχος της Ραβέννας από το 608 ως το 615.

Ο Ιωάννης έγινε Έξαρχος Ραβέννας το 608 αντικαθιστώντας τον Σμαράγδο. Φαίνεται ότι κατά την διάρκεια της θητείας του είχε αποφύγει τον πόλεμο με τους Λομβαρδούς. Το 615 δολοφονήθηκε μαζί με άλλους. Το *Liber Pontificalis* αναφέρει ότι μία από τις πρώτες ενέργειες του διαδόχου του, Ελευθερίου, ήταν να σκοτώσει τα πρόσωπα που κατηγορούνται ότι έπαιξαν ρόλο στο θάνατο του Ιωάννη.

## Παραπομπές


## Πηγές
* Ludo Moritz Hartmann, *Μελέτες για την ιστορία της βυζαντινής διοίκησης στην Ιταλία*,  Λειψία, 1889, σ.13
* John R. Martindale, *Προσωπογραφία της Ύστερης Ρωμαϊκής Αυτοκρατορίας*, Τόμος ΙΙΙ β, Cambridge 1992

Κατηγορία:Βυζαντινοί Πατρίκιοι
Κατηγορία:Έξαρχοι Ραβένας
Κατηγορία:Βυζαντινοί του 7ου αιώνα
Καλλίνικος (έξαρχος)

Ο **Καλλίνικος** ήταν βυζαντινός αξιωματούχος, πατρίκιος και Έξαρχος της Ραβέννας από το 596 ως το 603. Από τον Λομβαρδό ιστορικός Παύλος ο Διάκονος το όνομα του αναφέρεται σαν* Gallicinus*, ή *Gallicini patricii* .

Τα πρώτα χρόνια της διακυβέρνησις του σημαδεύτηκαν από σχετικά καλή τύχη. Το 598 έγινε ανακωχή μεταξύ των Βυζαντινών και των Λομβαρδών κατά την οποία οι Λομβαρδοί αναγνωρίστηκαν ως κυρίαρχοι κυβερνήτες των εδαφών που είχαν στην κατοχή τους, και η οποία κρατήθηκε και από τα δύο μέρη κατά τη διάρκεια των επόμενων ετών. Ωστόσο περίπου το 601 ο Καλλίνικος εκμεταλλεύτηκε μια εξέγερση από τους δούκες της Τριντέτουμ και του φόρουμ των Ιουλίων και έσπασε την ειρήνη με την απαγωγή της κόρης και του γαμβρού του Λομβαρδού βασιλιά Αγιλούλφου. Σε απάντηση ο Αγιγλούλφος εισέβαλε στην Εξαρχία, καταστρέφοντας την Πάδοβα, λεηλατώντας την Ίστρια, και στη συνέχεια, νικώντας τον Καλλίνικο έξω από τα τείχη της Ραβέννας .

Λίγο αργότερα ο Καλλίνικος αντικαταστάθηκε από τον Σμαράγδο.

## Παραπομπές


Κατηγορία:Βυζαντινοί Πατρίκιοι
Κατηγορία:Έξαρχοι Ραβένας
Κατηγορία:Βυζαντινοί του 7ου αιώνα
Σαγιεστέ Χανιμεφέντι

Η **Σαγιεστέ Χανιμεφέντι** (Οθ. Τούρκικα:شائستہ خانم) (Τούρκικα: *Şayeste Hanımefendi*, 1836 - 11 Φεβρουαρίου 1912) ήταν η δέκατη όγδοη σύζυγος του σουλτάνου Αμπντούλ Μετζίτ Α΄ και θετή μητέρα του τελευταίου σουλτάνου Μωάμεθ ΣΤ΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Üçüncü Ikbal Şayeste Hanım Efendi Hazretleri***

## Βιογραφία
Η Σαγιεστέ Χανιμεφέντι γεννήθηκε το 1836 και ήταν κόρη του πρίγκιπα Τατάς Μπέη Ιναλιπά, ο οποίος ήταν από την Αμπχαζία και της συζύγου του Σαρεϊ Χανίμ. Έχασε τους γονείς της σε πολύ μικρή ηλικία, και ο θείος της πήρε αυτήν και την αδελφή της, την Φατμά Μιχριφελέκ Χανίμ, στην Κωνσταντινούπολη και ανατέθηκαν στην φροντίδα μιας συμπατριώτισσας στο παλάτι. Μετονομάστηκε και έλαβε καλή τουρκική και μουσουλμανική εκπαίδευση στο χαρέμι του παλατιού Τοπ Καπί. Η Σαγιεστέ μεγάλωσε ως μια νεαρή κοπέλα στο παλάτι Τοπ Καπί, και όταν ήταν 14 ετών τράβηξε την προσοχή του σουλτάνου Αμπντούλ Μετζίτ Α΄ και παντρεύτηκαν το 1852.

Ένα χρόνο μετά το γάμο γέννησε, τον Ηγεμόνα Αμπντουλάχ ο οποίος πέθανε στην ηλικία των εννέα ετών. Το 1856 γέννησε την Ναϊλέ Σουλτάν. Μετά τη γέννηση των παιδιών της, η Σαγιεστέ Χανιμεφέντι αύξησε τα έξοδά της και συνέχισε να ξοδεύει ακόμη και μετά το θάνατο του συζύγου της, Αμπντούλ Μετζίτ Α΄ το 1861.

Μετά τον θάνατο της Γκιουλουστού Σουλτάν, μιας άλλης συζύγου του Αμπντούλ Μετζίτ Α΄, της δόθηκε ο ορφανός Ηγεμόνας Μωάμεθ για να τον μεγαλώσει. Ο Ηγεμόνας Μωάμεθ αργότερα ανέβηκε στον θρόνο ως Μωάμεθ ΣΤ΄ και ήταν ο τελευταίος σουλτάνος της Οθωμανικής Αυτοκρατορίας.

Έφερε επίσης τους συγγενείς της στην οθωμανική αυλή. Πάντρεψε την κόρη της, Ναϊλέ Σουλτάν με έναν από τους συγγενείς της, τον Μεχμέτ Πασά, το 1880 στο Παλάτι Ντολμαμπαχτσέ.

Η Σαγιεστέ Χανιμεφέντι ήταν μία από τις τρεις μακροβιότερες συζύγους του Αμπντούλ Μετζίτ Α΄. Πέθανε στις 11 Φεβρουαρίου 1912 σε ηλικία 76 ετών στο Παλάτι Τσενγκέλκιοϊ, στην Κωνσταντινούπολη και ετάφη στο βασιλικό μαυσωλείο του Γιαχιά Εφέντι στην Κωνσταντινούπολη.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* *[https://books.google.com/books?hl=el Bir Çerkes prensesinin harem hatıraları]*. L & M. 2004. ISBN 978-9-756-49131-7.
* *[https://books.google.gr/books?id=HuZTefumFSQC&redir_esc=y The Concubine, the Princess, and the Teacher: Voices from the Ottoman Harem]*. University of Texas Press. 2010. ISBN 978-0-292-78335-5.

Κατηγορία:Σουλτάνες της Οθωμανικής Αυτοκρατορίας
Κατηγορία:Οθωμανοί
Εθνικό Ινστιτούτο Στατιστικής (Ιταλία)

thumb|Εθνικό Ινστιτούτο Στατιστικής
Το Ιταλικό **Εθνικό Ινστιτούτο Στατιστικής **(ιταλικά: ***Istituto Nazionale di Statistica***; **Istat**) είναι ο κύριος παραγωγός των επίσημων στατιστικών στην Ιταλία.  Οι δραστηριότητές του περιλαμβάνουν την απογραφή του πληθυσμού, οικονομικές απογραφές και μια σειρά από κοινωνικές, οικονομικές και περιβαλλοντικές έρευνες και αναλύσεις. Το Istat είναι μακράν ο μεγαλύτερος παραγωγός των στατιστικών στοιχείων στην Ιταλία, και είναι ενεργό μέλος του Ευρωπαϊκού Στατιστικού Συστήματος, που συντονίζεται από την Eurostat. 

Οι δημοσιεύσεις του διατίθεται βάσει της άδειας χρήσης Creative Commons "Αναφορά" (CC-BY).

## Ιστορικό
Το Istat δημιουργήθηκε το 1926 ως «Κεντρικό Ινστιτούτο Στατιστικής» (Istituto di Statistica Centrale), να συλλέξει και να οργανώσει βασικά δεδομένα για το κράτος. Πήρε την τρέχουσα ονομασία του με τη μεταρρύθμιση του 1989. Αυτή έδωσε επίσης στο Istat την εκ του νόμου ευθύνη για τον συντονισμό και την τυποποίηση των επίσημων στατιστικών στοιχείων που συλλέγονται ή δημοσιεύεται υπό την αιγίδα του εθνικού στατιστικού συστήματος SISTAN, στα μέλη της οποίας περιλαμβάνονται οι στατιστικές υπηρεσίες των υπουργείων, εθνικών οργανισμών, περιφέρειες, επαρχίες, δήμοι, επιμελητήρια, και παρόμοια όργανα. Από τις 4 Αυγούστου του 2009, ο Enrico Giovannini, πρώην επικεφαλής στατιστικολόγος του Οργανισμού Οικονομικής Συνεργασίας και Ανάπτυξης (ΟΟΣΑ), είναι ο πρόεδρος του ινστιτούτου.

Το 2014, το Istat ονομάστηκε ο νικητής αυτού του έτους του βραβείου Ig Νόμπελ για την Οικονομία αφότου ξεκίνησε να συμπεριλαμβάνει εκτιμήσεις των παράνομων συναλλαγών (που περιλαμβάνουν αλλά δεν περιορίζονται σε πορνεία, ναρκωτικά και λαθρεμπόριο) στο επίσημο μέγεθος της οικονομίας της χώρας.

### Πρόεδροι
*Istituto Centrale di Statistica*:
* Alberto Canaletti Gaudenti (1945 - 1949)
* Lanfranco Maroi (1949 - 1961)
* Giuseppe De Meo (1961 - 1980)
* Guido Maria Rey (1980 - 1989)
*Istituto Nazionale di Statistica*:
* Guido Maria Rey (1989 - 1993)
* Alberto Zuliani (1993 - 2001)
* Luigi Biggeri (2001 - 2009)
* Enrico Giovannini (2009 - 2013)
* Antonio Golini (2013 - 2014 pro tempore)
*  Giorgio Alleva (2015 - )

## Σημεία πρόσβασης

### Γραφεία πληροφοριών
Το Istat έχει 18 περιφερειακά γραφεία που στεγάζουν δημόσια σημεία πρόσβασης που ονομάζονται *Centri di informazione statistica*, Κέντρα στατιστικών πληροφοριών. Το κέντρο της Ρώμης προσφέρει επίσης στοιχεία από την Eurostat.

### Βιβλιοθήκη
Η βιβλιοθήκη, που ιδρύθηκε το 1926, είναι ανοικτή για το κοινό και περιλαμβάνει τις δημοσιεύσεις του Istat, εθνικών και διεθνών έργων σχετικά με στατιστικά και κοινωνικοοικονομικά θέματα, περιοδικά από άλλες εθνικές στατιστικές υπηρεσίες και διεθνείς οργανισμούς (Οργανισμός Τροφίμων και Γεωργίας, Διεθνές Νομισματικό Ταμείο, ΟΟΣΑ, Ηνωμένα Έθνη κ.λπ.). Η συλλογή της βιβλιοθήκης περιλαμβάνει 400.000 τόμους και δέχεται περίπου 2800 περιοδικά. Υπάρχουν επίσης 1.500 τόμοι που τυπώθηκαν πριν από το 1900.

## Παραπομπές


## Εξωτερικοί σύνδεσμοι

* Official Website
* SISTAN

Κατηγορία:Κυβέρνηση της Ιταλίας
Κατηγορία:Δημογραφία της Ιταλίας
Ρωμανός (έξαρχος)

Ο **Ρωμανός** ήταν βυζαντινός αξιωματούχος, πατρίκιος και Έξαρχος της Ραβέννας από το 589 ως το 596 ή 597. 

Το 589 έγινε Έξαρχος στη θέση του απαξιωμένου Σμαράγδου. Κατά το πρώτο έτος της θητείας του ο Ρωμανός ανέκτησε από τους Λομβαρδούς τις πόλεις της Μόντενα, Ρέτζιο, Πάρμα, Πιασέντσα, Άλτινουμ, και τη Μάντοβα.

Το 592 ο Πάπας Γρηγόριος Α΄ έκανε έκκληση προς τον Έξαρχο για βοήθεια στην ενίσχυση της Νάπολης για να αντιμετωπίσει την Λομβαρδική επίθεση, αλλά ο Ρωμανός θεώρησε πιο συνετό να παραμείνει στην κεντρική Ιταλία. Ο Πάπας αναγκάστηκε να κάνει ειρήνη με το Λομβαρδικό Δουκάτο του Σπολέτου για να σώσει τη Νάπολη. Λίγο αργότερα, οι Λομβαρδοί κατέλαβαν την Περούτζια, προκαλώντας τον Ρωμανό να στείλει στρατό για να την Ούμπρισ. Οι Λομβαρδοί βλέποντας την απουσία του βυζαντινού στρατού πέρασαν στη κεντρική Ιταλία και απείλησαν ακόμη και τη Ρώμη. Απογοητευμένος με την έλλειψη υποστήριξης που έλαβε από τον Έξαρχο, ο Πάπας προσπάθησε να παρακάμψει τον Ρωμανό με μια έκκληση προς τον Βυζαντινό αυτοκράτορα Μαυρίκιο το 595, αλλά απέβησε άκαρπη, με δεδομένο το γεγονός ότι ο Μαυρίκιος έδινε μεγαλύτερη προσοχή στα Βαλκάνια, όπου η αυτοκρατορία αντιμετώπιζε τους Αβάρους και τους Σλάβους.

Ο Ρωμανός πέθανε σύντομα όπου τον διαδέχθηκε ο Καλλίνικος, ο οποίος αποδείχθηκε πιο διαλλακτικός στον πάπα Γρηγόριο.

## Παραπομπές


Κατηγορία:Βυζαντινοί Πατρίκιοι
Κατηγορία:Έξαρχοι Ραβένας
Κατηγορία:Βυζαντινοί του 6ου αιώνα
Δέκιος (έξαρχος)

Ο **Δέκιος** ήταν βυζαντινός αξιωματούχος, πατρίκιος και πιθανότατα πρώτος Έξαρχος της Ραβέννας από το 584 έως το 585 κατά την βασιλεία του αυτοκράτορα Μαυρίκιου.

Ο τίτλος του ως έξαρχος αναφέρεται πρώτη φορά σε επιστολή του 584, από τον Πάπα Πελάγιο Β΄, όπου αναφέρεται στην επιστολή με το όνομα "Domno Decio Patricio", ωστόσο κάποιοι πιστεύουν ότι ήταν άλλο πρόσωπο πιθανώς Ρωμαίος γερουσιαστής.

Το 585 είχε αντικατασταθεί από τον Σμαράγδο.

## Παραπομπές


Κατηγορία:Βυζαντινοί Πατρίκιοι
Κατηγορία:Έξαρχοι Ραβένας
Κατηγορία:Βυζαντινοί του 6ου αιώνα
Φώτιος (έξαρχος)

Ο **Φώτιος** ήταν βυζαντινός αξιωματούχος, πατρίκιος και Έξαρχος της Ραβέννας άγνωστο ακριβώς πότε.

Αναφέρεται στην ζωή του Αγίου Θεοδώρου Συκεών (Συκιές Γαλατίας, Μικράς Ασίας) ως Έξαρχος, πιθανώς από το τέλος της βασιλείας του Φωκά και την αρχή της βασιλείας του Ηρακλείου. Τίποτα άλλο δεν είναι γνωστό γι 'αυτόν.

Ο Φώτιος στην αγιογραφία αναφέρεται ότι ήταν πατρίκιος και έπειτα έγινε έξαρχος Ρώμης, την εποχή εκείνη υπήρχε μόνο Έξαρχος Ραβένας στην Ιταλική χερσόνησο. Ο Φώτιος παρακολούθησε κάποτε τη λειτουργία του Αγίου και παρατήρησε ότι το αντίδωρο φαινόταν την μία μπαγιάτικο την άλλη φρέσκο, όταν ήρθε η σειρά του να το πάρει το έφαγε και ενώ ήταν μπαγιάτικο ήταν νόστιμο πολύ. Ρώτησε τον άγιο γι' αυτό κι εκείνος του απάντησε ότι φαινόταν έτσι επειδή ο θεός τους έδειξε ένα σημάδι επειδή θεωρούσε τον Φώτιο και τον γιο του άξιους και έπρεπε να υμνούν τον θεό. Ο Φώτιος μετά από αυτό έκλαψε κι έφυγε από το μοναστήρι του Αγίου.

## Πηγές
* Η ζωή του Αγίου Θεοδώρου Συκεών, κεφάλαιο 127, στα ιταλικά

Κατηγορία:Βυζαντινοί Πατρίκιοι
Κατηγορία:Έξαρχοι Ραβένας
The Stomachmouths

thumb|Οι '''Stomachmouths''' στo εξώφυλλο του e.p. " I'm Going Away "

Οι **Stomachmouths** ήταν ένα garage rock συγκρότημα από τη Στοκχόλμη της Σουηδίας ενεργό τη δεκαετία του '80. Δημιουργήθηκαν το 1984 και αποτέλεσαν ένα από τα πρώτα αυθεντικά συγκροτήματα της αναβίωσης του garage rock. Μαζί με τους  Crimson Shadows και  Cornflake Zoo υπήρξαν οι πρωτοπόροι όχι μόνο στον ήχο,αλλά και στην εμφάνιση που είχαν οι αντίστοιχες  garage rock μπάντες των '60ς.
Με την πρώτη κυκλοφορία του  7" single : This Is..... The Stomach Mouths (1985) τράβηξαν την προσοχή των ανεξάρτητων ροκ κύκλων Ευρώπης και Αμερικής.Το συγκρότημα περιόδευσε σ'όλη την Ευρώπη και σημείωσε ιδιαίτερη απήχηση σε κοινό και κριτικούς στην Ιταλία.

Ξεκίνησαν ως  κουαρτέτο στην πορεία το 1986 προστέθηκε ως μέλος η  Anna Nystrom. Το 1987 οι Kjellen και Stavborg αποχώρησαν για να σχηματίσουν τους Livingstones. Ο Jens Lindberg πρώην μέλος των  Crimson Shadows έρχεται ως αντικαταστάτης στο μπάσο στις τελευταίες ηχογραφήσεις και στην ευρωπαική περιοδεία.Το ιδρυτικό μέλος της μπάντας Stefan Kéry θα φτιάξει το 1989 την πετυχημένη ανεξάρτητη δισκογραφική εταιρεία Xotic Mind/Subliminal Sounds.
 
Το συγκρότημα διαλύθηκε το 1987. 

## Μέλη
* Stefan Kery, vocals/guitar
* Martin Skeppholm, drums
* Lars Kjellen, guitar
* Par Stavborg, bass
* Anna Nystrom, organ
* Jens Lindberg, bass (1987).

## Δισκογραφία

### LPs
* *Something Weird* (1986, Got to Hurry Records 101)
* *In Orbit* (1987, Got to Hurry Records 102)

### Singles
* *This Is.....* 7" single (1985, Sunlight Records, 196025-01)
* *I'm Going Away* 7" EP, (1986, Got to Hurry Records 201)

## Πηγές


Κατηγορία:Σουηδικά μουσικά συγκροτήματα
Κατηγορία:Garage punk συγκροτήματα
Κατηγορία:Garage rock συγκροτήματα
Τζάστιν Γουίλσον

Ο **Τζάστιν Μπόιντ Γουίλσον** (, Σέφιλντ Ηνωμένου Βασιλείου 31 Ιουλίου 1978 – Πενσιλβάνια Η.Π.Α., 24 Αυγούστου 2015) ήταν Βρετανός οδηγός αγώνων από την Αγγλία. 

Το 2003 αγωνίστηκε στη Φόρμουλα 1. Στους 11 πρώτους αγώνες του πρωταθλήματος έτρεξε για λογαριασμό της Μινάρντι Φόρμουλα 1 και στους 5 τελευταίους για λογαριασμό της Τζάγκουαρ Φόρμουλα 1. Το 2004 αποφάσισε να δοκιμάσει την τύχη του στις ΗΠΑ, όπου και παρέμεινε μέχρι το τέλος. Από το 2004 μέχρι το 2007 έλαβε μέρος στο **Πρωτάθλημα Καμπ Καρς** και από το 2008 μέχρι τώρα (2015) στο **Πρωτάθλημα Ίντυκαρς**. Ήταν έγγαμος με την Τζούλια Γουίλσον από τις 29 Δεκεμβρίου 2006 και είχαν δύο κόρες, την Τζέιν Λουίζ (γενν. 2008) και την Τζέσικα Λυν (γενν. 2010).

## Θάνατος
Την Κυριακή 23 Αυγούστου 2015 το μονοθέσιο το οποίο οδηγούσε ο Σαζ Κάρεμ ξέφυγε από την πορεία του κι έπεσε πάνω στον τοίχο, με αποτέλεσμα να διαλυθεί. Τα κομμάτια του εκσφενδονίστηκαν στον αέρα κι ένα από αυτά χτύπησε τον Γουίλσον στο κεφάλι, με αποτέλεσμα να χάσει τις αισθήσεις του. Αρχικά μεταφέρθηκε στο ιατρικό κέντρο της πίστας όπου υποβλήθηκε σε εξετάσεις, οι οποίες όμως έδειξαν πως έπρεπε να μεταφερθεί επειγόντως στο νοσοκομείο. Εκεί τον διασωλήνωσαν και μετά από λίγο έπεσε σε κώμα. Οι γιατροί έκαναν υπεράνθρωπες προσπάθειες για να τον σώσουν και να τον κρατήσουν στη ζωή όμως δεν τα κατάφεραν. Το απόγευμα της Δευτέρας 24 Αυγούστου του 2015 ο Γουίλσον υπέκυψε στα τραύματά του κι έφυγε από τη ζωή. Επειδή διαπιστώθηκε πως τα όργανά του ήταν σε καλή κατάσταση, η οικογένειά του τα δώρησε για να σωθούν άλλοι άνθρωποι οι οποίοι είχαν ανάγκη. Αδερφός του είναι ο Στέφαν Γουίλσον που επίσης μετέχει στο Πρωτάθλημα Ίντυκαρς.

## Παραπομπές


## Εξωτερικοί σύνδεσμοι
* 

Κατηγορία:Οδηγοί Ίντυκαρς
Κατηγορία:Βρετανοί οδηγοί της Φόρμουλα 1
Königsberg

Τρία γερμανικά πολεμικά πλοία πήραν το όνομά τους από το Καίνιξμπεργκ, την πρωτεύουσα της Ανατολικής Πρωσίας

* SMS ''Königsberg'' (1905) - ελαφρύ καταδρομικό κλάσης ''Königsberg''.
* SMS ''Königsberg'' (1915) - ελαφρύ καταδρομικό κλάσης ''Königsberg''.
* *[[Königsberg (καταδρομικό)|Königsberg]]* (1927)  - ελαφρύ καταδρομικό, το πρώτο σκάφος της ομώνυμης κλάσης.
Live at Madison Square Garden 1978

Το **Live at Madison Square Garden 1978** είναι ζωντανά ηχογραφημένο άλμπουμ και DVD του αγγλικού ροκ συγκροτήματος Jethro Tull, το οποίο κυκλοφόρησε στις 20 Οκτωβρίου 2009 μέσω της δισκογραφικής εταιρίας "Chrysalis Records".

Η ηχογράφηση του πραγματοποιήθηκε στις 9 Οκτωβρίου του 1978 στο Madison Square Garden της Νέας Υόρκης, κατά την διάρκεια της περιοδείας για την προώθηση του δίσκου "*[[Heavy Horses]]*".

Το DVD, είχε διάρκεια μεγαλύτερη κατά δεκαπέντε λεπτά, σε σχέση με το CD.

## Λίστα Τραγουδιών
* *Όλα τα τραγούδια είναι συνθέσεις του [[Ίαν Άντερσον]], εκτός από εκεί που σημειώνεται.*
# "Sweet Dream" – 6:52
# "One Brown Mouse" – 3:24
# "Heavy Horses" – 7:22
# "Thick as a Brick" – 11:23
# "No Lullaby" – 9:00
# "Songs from the Wood" – 4:53
# "Quatrain" (Barre) – 0:41
# "Aqualung" (Ian Anderson, Jennie Anderson) – 8:04
# "Locomotive Breath (incl. Dambusters March)"  (Ian Anderson, Eric Coates) – 15:40
# "Too Old to Rock 'n' Roll: Too Young to Die" – 4:17
# "My God/Cross-Eyed Mary" – 6:59

## Μέλη των Jethro Tull
Οι μουσικοί οι οποίοι ηχογράφησαν το "*Live at Madison Square Garden 1978*" ήταν οι εξής:
* **[[Ίαν Άντερσον]]** - φωνητικά, φλάουτο, ακουστική κιθάρα
* **[[Μάρτιν Μπαρ]]** - ηλεκτρική κιθάρα, ακουστική κιθάρα, φλάουτο
* **Τζον Έβαν** - πλήκτρα, πιάνο
* **Ντέιβιντ Πάλμερ** - πλήκτρα, συνθεσάιζερ
* **[[Μπάριμορ Μπάρλοου]]** - τύμπανα, κρουστά

;*Γκεστ συμμετοχές*
* **Τόνι Ουίλιαμς** - μπάσο

## Πηγές
* Live at Madison Square Garden 1978 - Jethro Tull | Songs, Reviews, Credits, Awards | AllMusic
* Jethro Tull Live At Madison Square Garden - Burning Shed
* JETHRO TULL Live at Madison Square Garden 1978 reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 2009
Nürnberg

Τρία γερμανικά πολεμικά πλοία πήραν το όνομά τους από την πόλη της Νυρεμβέργης (*Nürnberg*):

* SMS ''Nürnberg'' (1906) - ελαφρύ καταδρομικό κλάσης *[[Καταδρομικό κλάσης Königsberg (1905)|Königsberg]]*
* SMS ''Nürnberg'' (1916) - ελαφρύ καταδρομικό κλάσης *[[Καταδρομικό κλάσης Königsberg (1915)|Königsberg]]*
* *[[Nürnberg (καταδρομικό)|Nürnberg]]* (1934) - ελαφρύ καταδρομικό κλάσης *[[Καταδρομικό κλάσης Leipzig|Leipzig]]*
Tragic Serenades

**Tragic Serenades** είναι ο τίτλος ενός ΕΡ του ελβετικού metal συγκροτήματος Celtic Frost, το οποίο κυκλοφόρησε το 1986 μέσω της δισκογραφικής εταιρίας "Noise Records".

Το ΕΡ αποτελούνταν από τρία κομμάτια, τα πρώτα δύο εκ των οποίων είναι οι ίδιες ηχογραφήσεις που συμπεριλήφθηκαν στον δίσκο "*[[To Mega Therion]]*", με τα μέρη του μπάσου επανηχογραφημένα από τον Μάρτιν Έρικ Έιν.

Η συγκεκριμένη κυκλοφορία συνέδεσε τα δύο σπουδαιότερα άλμπουμ του συγκροτήματος, το προαναφερθέν "*[[To Mega Therion]]*" με το "*[[Into the Pandemonium]]*" του 1987. Η ηχογράφηση του πραγματοποιήθηκε στο "Musiclab Studio" του Βερολίνου από τις 13 μέχρι τις 15 Μαρτίου του 1986.

## Λίστα Τραγουδιών

## Μέλη των Celtic Frost
Οι μουσικοί οι οποίοι ηχογράφησαν το "*Tragic Serenades*" ήταν οι εξής:

* **[[Τόμας Γκάμπριελ Φίσερ]]** - φωνητικά, κιθάρα
* **[[Μάρτιν Έρικ Έιν]]** - μπάσο
* **[[Ριντ Σεντ Μαρκ]]** - τύμπανα

## Πηγές
* Celtic Frost - Tragic Serenades (Vinyl) at Discogs
* Celtic Frost - Tragic Serenades (EP) - Metal Storm
* Celtic Frost - Tragic Serenades - Encyclopaedia Metallum: The Metal Archives

Κατηγορία:Δισκογραφία των Celtic Frost
Κατηγορία:Άλμπουμ του 1986
Karlsruhe

Τα παρακάτω γερμανικά πολεμικά πλοία πήραν το όνομά τους από την πόλη Καρλσρούη (*Karlsruhe*):

* SMS ''Karlsruhe'' (1912) - ελαφρύ καταδρομικό, το πρώτο της ομώνυμης κλάσης.
* SMS ''Karlsruhe'' (1916) - ελαφρύ καταδρομικό κλάσης ''Königsberg''.
* *[[Karlsruhe (καταδρομικό)|Karlsruhe]]* (1926) - ελαφρύ καταδρομικό κλάσης *[[Καταδρομικό κλάσης Königsberg|Königsberg]]*. 
* ''Karlsruhe'' (F223) - φρεγάτα κλάσης *[[Φρεγάτα κλάσης Köln|Köln]]*. Εντάχθηκε σε υπηρεσία το 1957 και αποσύρθηκε το 1983.
* ''Karlsruhe'' (F212) - φρεγάτα κλάσης *[[Φρεγάτα κλάσης Bremen|Bremen]]*. Εντάχθηκε σε υπηρεσία το 1982.

Κατηγορία:Καρλσρούη
Emden

Τα παρακάτω πολεμικά πλοία πήραν το όνομά τους από την γερμανική πόλη Έμντεν (*Emden*):

* SMS ''Emden'' (1908) - ελαφρύ καταδρομικό κλάσης ''Dresden''. Εντάχθηκε σε υπηρεσία το 1909.
* SMS ''Emden'' (1916) - ελαφρύ καταδρομικό κλάσης *[[Καταδρομικό κλάσης Königsberg (1915)|Königsberg]]*.
* *[[Emden (καταδρομικό)|Emden]]* - ελαφρύ καταδρομικό που ναυπηγήθηκε το 1925 και πολέμησε στον Δεύτερο Παγκόσμιο Πόλεμο.
* Emden (F221) - φρεγάτα κλάσης ''Köln''. Εντάχθηκε σε υπηρεσία το 1961 και αποσύρθηκε το 1983.
* Emden (F210) - φρεγάτα κλάσης ''Bremen''. Εντάχθηκε σε υπηρεσία το 1983 και αποσύρθηκε το 2013.
Köln

Τα παρακάτω γερμανικά πολεμικά πλοία πήραν το όνομα τους από την Κολωνία (*Köln* ή *Cöln*):

* SMS ''Cöln'' (1909) - ελαφρύ καταδρομικό κλάσης *Kolberg*.
* SMS ''Cöln'' (1916) - ελαφρύ καταδρομικό της ομώνυμης κλάσης.
* *[[Köln (καταδρομικό)|Köln]]* - ελαφρύ καταδρομικό κλάσης *[[Καταδρομικό κλάσης Königsberg|Königsberg]]*.
* ''Köln'' (F220) - φρεγάτα, η πρώτη της ομώνυμης κλάσης.
* ''Köln'' (F211) - φρεγάτα κλάσης *[[Φρεγάτα κλάσης Bremen|Bremen]]*.
Deutschland

Η λέξη ***Deutschland*** σημαίνει *[[Γερμανία]]* στην γλώσσα αυτής της χώρας.

Τα παρακάτω πλοία έφεραν την ονομασία της χώρας:
* ''Deutschland'' (Α59) - εκπαιδευτικο καταδρομικό του 1960.
* *[[Deutschland (υποβρύχιο)|Deutschland]]* - υποβρύχιο του Πρώτου Παγκοσμίου Πολέμου.
* *[[Deutschland (εκπαιδευτικό πλοίο)|Deutschland]]* (1927) - ιστιοφόρο εκπαιδευτικό πλοίο.
* *[[Deutschland (καταδρομικό)|Deutschland]]* (1930) - βαρύ καταδρομικό, το πρώτο πλοίο της ομώνυμης κλάσης. 
* SMS ''Deutschland'' (1874) - θωρακισμένη φρεγάτα.
* SMS ''Deutschland'' (1904) - θωρηκτό, το πρώτο σκάφος της ομώνυμης κλάσης.
* SMS ''Deutschland'' (1914) - ναρκοθέτιδα.
* SS ''Deutschland'' (1900) - Υπερωκεάνιο.
* SS ''Deutschland'' (1923) - υπερωκεάνιο.
* *Deutschland* - πλοίο το οποίο χρησιμοποίησε στα 1911-12 ο Βίλχελμ Φίλχνερ (Wilhelm Filchner) στην αποστολή του στην Ανταρκτική.
* Καταδρομικά κλάσης Deutschland